2023

El **2023** a l'è un ann del secol quell de XXI.

## Cossa gh'è capitad
### Sginer
*1 de sginer: la Svezzia la ciapa la presidenza de turno de l'Union Europea
*1 de sginer: la Croazzia la taca a doperà l'Euro e la va dent a l'area Schengen
*1 de sginer: el Luiz Inácio Lula da Silva el giura 'me president del Brasil
*5 de sginer: obet del Papa Emerit Benet XVI
*8 de sginer: la China la derva ancamò i so frontere, dopo de trii agn de sarradura per el COVID-19
*8 de sginer: di sostenitor del Jair Bolsonaro salten el Congress, el Palazzi Presidenzial e la Cort Suprema Federal
*13/14 de sginer: elezzion presidenziai in Cechia, vann al ballotagg el Petr Pavel e 'l Andrej Babiš
*15 de sginer: darrer dì de legalità de la kuna croata
*16 de sginer: i autorità italiane aresten el Matteo Messina Denaro a Palermo, inscì de meter fin a trent'agn de latitanza
*28 de sginer: ballotagg di presidenziai ceche, el Pavel l'è elesgiud president
*30 de sginer: a Peshawar un atentator el se fa s'ciopà in d'una moschea a fà centiner de vitime

### Fevrer
*3 de fevrer: i Stat Unid interceten un ballon spia chines e 'l sbaten sgiò el di dopo
*5 de fevrer: prim turno di elezzion presidenziai de Ziper
*6 de fevrer: gran terramot in tra Turchia e Siria, che 'l causa pussee de quarantamila mort
*12 de fevrer: el Nikos Christodoulides l'è elesgiud president de Ziper
*21 de fevrer: el Vladimir Putin el nonzia che la Russia la sospend el tratad New START contra el proliferà atomegh
*25 de fevrer: el Bola Tinubu l'è elesgiud president de la Nigeria
*26 de fevrer: a sorpresa la Elly Schlein la vinc i elezzion primarie del PD, inscì la deventa la prima secretaria dona del Partid
*27 de fevrer: Regn Unid e Union Europea riven a 'n acord per l'Irlanda del Nord
*28 de fevrer: du treni se s'centren a Tessaja, gh'è 57 mort

### Marz
*2 de marz: el Võ Văn Thưởng l'è elesgiud president del Vietnam
*4 de marz: i Stat di Nazzion Unide firmen un tratad per tutellà i ocean del bordegament
*5 de marz: per la prima voeulta in Estonia du partid de center-destra ciapen la magioranza assoluda
*10 de marz: la China la elesg el Xi Jinping president per la terza voeulta, una roba mai capitada
*10 de marz: Iran e Arabia Saudita derven ancamò i relazzion diplomateghe
*10 de marz: la falliss la Silicon Valley Bank, la banca di Stat Unid pussee granda quella de sedes, a dà foeura la crisi pussee granda del crac del 2008
*17 de marz: la Cort Penal Internazzional la dà foeura un mandad per arrestà el Vladimir Putin per crimen de guerra in Ucraina
*19 de marz: UBS la nonzia de crompà Credit Suisse
*27 de marz: massacher de la Covenant School in Tennessee

### Avril
*4 de avril: la Finlandia la va dent a la NATO
*15 de avril: la Germania la smorza i so darrere centrai nuclear
*25 de avril: in Kenyia l'è descoverta una seta suicida che la lassa pussee de 200 mort e de 600 desperdud

### Masg
*3 de masg: el sgioven Kosta Kecmanovič el copa des persone a scoeula in Serbia
*5 de masg: l'OMS la deciara la fin de l'emergenza global COVID-19
*6 de masg: el Carlo III e la mier Camilla inn incoronad a Westminster
*7 de masg: la Siria la torna in la Liga Araba
*16 de masg: la scomincia la fas pussee grama del deluvi in Emilia-Romagna

### Sgiugn
*11 de sgiugn: l'Honduras el derva la soa imbasciada in China dopo havé sarrad su i relazzion con Taiwan
*13 de sgiugn: una barca la se reversa in Nigeria in del mez de 'n matrimoni, almen 106 mort
*14 de sgiugn: funerai de Stat del Silvio Berlusconi al Dom de Milan
*18 de sgiugn: el sotamarin Titan el s'ciopa e 'l copa tucc i cinch omen sora
*23 de sgiugn: el Grup Wagner, formazzion mercenaria russa guidada de l'Evgenij Prigožin, la se ribella al governo per i scerne del ministeri de la defesa
*25 de sgiugn: el Kyriakos Mitsotakis l'è fad prim minister de la Grecia dopo che el so partid, Noeuva Democrazzia, el vinc i elezzion

### Luj
*1 de luj: la Spagna la ciapa la presidenza de turno de l'Union Europea
*9 de luj: la Noeuva Zelanda e l'Union europea firmen un tratad de liber scambi
*14 de luj: el sindacad di autor e scritor de Hollywood el nonzia una greva contra l'AI generativa e i salari bass
*20 de luj: scomincen i mondiai del folball feminin in Australia
*26 de luj: golpe in Niger che 'l met su 'me president l'Abdourahamane Tchiani

### Avost
*8 de avost: gran foeugh in di Hawaii, che lassen mort 98 persone
*20 de avost: finissen i mondiai del folball feminin, la Spagna la bat l'Inghilterra 1-0
*23 de avost: el sgolater con sora i leader del Grup Wagner el se s'centra vesin Tver' e moeuren
*31 de avost: el brusa un palazzi a Johannesburg, 77 mort e 85 ferid

### Setember
*1 de setember: elezzion presidenziai a Singapore, l'è elesgiud el Tharman Shanmugaratnam
*8 de setember: gran terramot in Maroch, che 'l lassa squasi 3'000 mort
*19 de setember: l'Azerbaigian el lancia una gran ofensiva armada contra el Nagorno-Karabakh, che 'l nonzia che 'l se desligarà e 'l se integrarà in del Paes
*30 de setember: elezzion parlamentar in Slovachia, el partid SMER del Robert Fico el riva prim

### Otover
*7 de otover: Hamas el taca Israell a sorpresa e 'l scomincia un conflit, el Stat ebraich el deciara el stat de guerra che 'l gh'era no de la Guerra del Kippur
*14 de otover: in Australia i citadin bocen in d'un referendum una reforma che gh'havaria dad pussee de dirit ai indigen
*14 de otover: elezzion parlamentar in Noeuva Zelanda, che inn vinciude del Partid Nazzional
*15 de otover: el president de l'Azerbaigian İlham Əliyev el tira su la bandera del Paes in su Step'anakert, veggia capital de l'Artsakh ciapada in d'una ofensiva anti-terrorism
*17 de otover: una bomba la s'ciopa in l'ospedal Al-Ahli de Gaza e 'l lassa in tra i 100 e i 500 mort
*22 de otover: elezzion federai svizzer, l'Union Democratega de Center la guarna la soa magioranza
*25 de otover: la tempesta Otis la colpiss el Messich e la lassa almen 350 mort

### November
*1 de november: inconter de vari governi a Londra in sui ris'c de l'intelligenza artificial, 28 firmen una prima proposta de regolamentazzion
*2 de november: i Beatles dann foeura un noeuv album a doperà la vos restaverada del John Lennon e la ghitarra del George Harrison, che inn mort
*7 de november: el premier portoghes Antonio Costa el se dimet per un scandol de corruzzion
*9 de november: i cerusegh del NYU Langone Health nonzien el prim traspiant de oeugg intregh
*17 de november: la temperadura del pianeta la passa per la prima voeulta i 2° sora quella prima de l'industria
*19 de november: el Javier Milei l'è elesgiud president de l'Argentina
*22 de november: Israell e Hamas aceten una tregua de quater dì

### Dicember
*3 de dicember: el Venezzuela el vota, in d'un referendum simbolegh, a favor de ciapàss l'Esequibo, in man a la Guyana
*6 de dicember: Google el dà foeura el so modell de intelligenza artificial
*16 de dicember: el moeur l'emir del Kuwait, el va in sul trono el Misha'al Al-Ahmad Al-Jaber Al Sabah
*17 de dicember: elezzion in Serbia per el Parlament, el vinc el partid sortent del president Vučic
*18 de dicember: el Papa Franzesch el dà foeura la deciarazzion *[[Fiducia supplicans]]*, che ghe permet ai pret de dà una benedizzion ai cobie omosessuai
*20 de dicember: elezzion del parlament de la Republega Democratega del Congo
*21 de dicember: un sgioven el fa una strage a colp de fusil a l'Università Carolina de Praga che la lassa sedes mort

## Chi l'è che gh'è nassud

## Chi l'è che gh'è mort
### Sginer
*1 de sginer: Mario Artali, politegh italian
*3 de sginer: Ruslan Imranovič Chasbulatov, politegh russ
*3 de sginer: Walter Cunningham, astronauta american
*6 de sginer: Gianluca Vialli, dirigent sportiv italian
*8 de sginer: Roberto Dinamite, politegh e sgiugador del folball brasilian
*10 de sginer: George Pell, cardinal australian
*10 de sginer: Costantin II de Grecia, ex Re de la Grecia
*10 de sginer: Irenee de Gerusalem, arcivescov ortodoss gregh
*12 de sginer: Biagio Conte, missionari italian
*12 de sginer: Lisa Marie Presley, atora statunitensa
*14 de sginer: Alireza Akbari, politegh iranian
*16 de sginer: Gina Lollobrigida, atora italiana
*17 de sginer: Gino Lanzi, dramatorgh italian
*18 de sginer: David Crosby, ghitarrista statunitens
*21 de sginer: Edo Mörlin Visconti, missionari italian
*28 de sginer: Carlo Tavecchio, dirigent sportiv italian
*29 de sginer: Vito Chimenti, mister del folball italian

### Fevrer
*3 de fevrer: Paco Rabanne, stilista spagnoeul
*4 de fevrer: Sherif Ismail, politegh egizzian
*5 de fevrer: Carlo Borsani, polietgh italian
*5 de fevrer: Pervez Musharraf, ex president del Pakistan
*7 de fevrer: Pio d'Emilia, giornalista italian
*9 de fevrer: Maria Gabriella del Lussemborgh, prenzipessa
*10 de fevrer: Giovanni Bettini, politegh e architet italian
*15 de fevrer: Paul Berg, chimegh statunitens e Premi Nobel
*16 de feverer: Giorgio Ruffolo, politegh e dirigent de impresa italian
*18 de fevrer: Ilario Castagner, mister del folball italian
*23 de fevrer: Giuseppe Nirta, mafios italian
*24 de fevrer: Maurizio Costanzo, giornalista italian
*26 de fevrer: Curzio Maltese, giornalista italian

### Marz
*1 de marz: Carlo Stelluti, politegh e sindacalista italian
*3 de marz: Bruno Astorre, politegh italian
*3 de marz: Tom Sizemore, ator e cantant statunitens
*4 de marz: Paul Sarkozy, imprenditor e pitor ongares
*10 de marz: Sergio Dell'Acqua, sgiugador de folball e cestista svizzer
*24 de marz: Gordon Moore, eletronegh statunitens
*26 de marz: Ivano Marescotti, ator e regista italian

### Avril
*3 de avril: Nigel Lawson, politegh ingles
*8 de avril: Giovanni Di Fonzo, politegh italian
*16 de avril: Cesare Marchetti, fisegh italian
*17 de avril: Elserino Piol, dirigent d'azienda italian
*20 de avril: Mirella Giai, politega italiana
*23 de avril: Sergio Salvi, saggista italian
*26 de avril: Stefano Gentili, politegh italian

### Masg
*2 de masg: Guido Sacconi, politegh italian
*6 de masg: Menahem Pressler, pianista israelian
*10 de masg: Ian Hacking, filosof canades
*13 de masg: Giotto Bizzarrini, ingegner e imprenditor italian
*18 de masg: Giuseppe Casale, arcivescov italian
*22 de masg: Zheng Zhenyao, atora chinesa
*23 de masg: Maria Giovanna Maglie, giornalista italiana
*24 de masg: Tina Turner, cantanta americana
*26 de masg: Roberto Cicciomessere, politegh italian

### Sgiugn
*2 de sgiugn: Marino Busdachin, politegh e ativista italian
*8 de sgiugn: Pat Robertson, predicator american
*10 de sgiugn: Theodore Kaczynski, terrorista american
*11 de sgiugn: Francesco Braghini, cantant italian
*12 de sgiugn: Silvio Berlusconi, politegh e imprenditor italian
*12 de sgiugn: Francesco Nuti, ator italian
*16 de sgiugn: Daniel Ellsberg, economista statunitens
*23 de sgiugn: Rocky Gattellari, boxoeur statunitens

### Luj
*1 de luj: Viktorija Amelina, scritora e ativista ucraina
*2 de luj: Milan Milutinović, politegh e diplomategh serb
*6 de luj: Arnaldo Forlani, politegh italian
*11 de luj: Milan Kundera, scritor cech
*12 de luj: Mirella Izzo, ativista italiana
*16 de luj: Luigi Bettazzi, vescov italian
*16 de luj: Kevin Mitnick, informategh statunitens
*17 de luj: Egidio Pedrini, politegh italian
*25 de luj: Giorgio Di Genova, storegh de l'art italian
*26 de luj: Sinéad O'Connor, cantanta irlandesa
*29 de luj: Vittorio Prodi, economista italian

### Avost
*3 de avost: Irina Mirošničenko, atora sovietega
*3 de avost: Bram Moolenaar, informategh olandes
*4 de avost: Giorgio Macchi, ingegner italian
*10 de avost: Michela Murgia, sgiornalista e ativista italiana
*16 de avost: Gennadij Židko, general russ
*19 de avost: Carlo Mazzone, mister del folball italian
*19 de avost: John Warnock, informategh statunitens
*22 de avost: Toto Cutugno, cantant italian
*23 de avost: Evgenij Prigožin, imprenditor russ
*23 de avost: Dmitrij Utkin, imprenditor e militar russ
*26 de avost: Bob Barker, condutor televisiv statunitens
*31 de avost: Douglas Lenat, informategh statunitens

### Setember
*1 de setember: Bill Richardson, politegh e diplomategh statunitens
*6 de setember: Felipe Garín Llombart, storegh de l'art spagnoeul
*7 de setember: Guido Rhodio, politegh italian
*9 de setember: Max Simeoni, politegh frances
*13 de setember: Roger Whittaker, musicista britannegh
*14 de setember: Kim Il-chol, general nordcorean
*19 de setember: Gianni Vattimo, filosof e politegh italian
*22 de setember: Giorgio Napolitano, politegh italian
*25 de setember: Matteo Messina Denaro, mafios italian
*27 de setember: Cristofen de Schleswig-Holstein, nobel todesch
*28 de setember: Dianne Feinstein, politega statunitensa
*28 de setember: Armando Sommajuolo, giornalista italian

### Otover
*1 de otover: Patricia Janečková, sopran slovach
*3 de otover: Thomas Gambino, mafios statunitens
*3 de otover: Marina Mizzau, filosofa italiana
*5 de otover: Francesco Matrone, mafios italian
*21 de otover: Sergio Staino, vignetista italian
*27 de otover: Li Keqiang, politegh chines
*28 de otover: Armita Geravand, dona curda copada de la polizzia morala iraniana
*28 de otover: Matthew Perry, ator statunitens
*29 de otover: Giampiero Marras, politegh italian

### November
*1 de november: Luigi Berlinguer, politegh italian
*6 de november: Simon Sze, ingegner taiwanes
*11 de november: Raphael Dwamena, sgiugador del folball ghanes
*11 de november: Nino Strano, politegh italian
*11 de november: Antonio Del Monaco, politegh e general italian
*12 de november: Karel Schwarzenberg, politegh cech
*19 de november: Giuseppe Arzilli, politegh sanmarines
*27 de november: Alessandro Figà Talamanca, matemategh italian
*30 de dicember: Henry Kissinger, polítegh statunitens

### Dicember
*1 de dicember: Sandra Day O'Connor, magistrada statunitensa
*2 de dicember: Clarence Kelly, vescov statunitens
*3 de dicember: Giuseppe Germano Bernardini, arcivescov italian
*3 de dicember: Gaetano Giuliano, politegh italian
*5 de dicember: Costantin del Liechtenstein, nobel del Liechtenstein
*14 de dicember: Angelo Stella, lenguista italian
*16 de dicember: Nawaf Al-Ahmad Al-Jaber Al Sabah, emir del Kuwait

## Alter proget

## Cronistoria
*2022
*2024